Suchinthana/ta-wikipedia huggingface dataset:
சரளா தாசன்

சரளா தாசன் (Sarala Dasan) 15 ஆம் நூற்றாண்டின் கவிஞரும் ஒடியா இலக்கிய அறிஞருமாவார். மகாபாரதம் விலங்க ராமாயணம் மற்றும் சண்டி புராணம் ஆகிய மூன்று ஒடியா புத்தகங்களுக்கு மிகவும் பிரபலமானவர். இதை ஒடியாவில் எழுதிய முதல் அறிஞருமாவார். ஒடியா இலக்கியத்தைத் தோற்றுவித்தவர் என்ற வகையில், இவரது படைப்புகள் அடுத்தடுத்த தலைமுறையினருக்கான ஒரு நீடித்த தகவலை உருவாக்கியுள்ளன. ஒடியா இலக்கியத்தின் ஆதி கவி என்றும் அறியப்படுகிறார்.

வாழ்க்கை 
சரளா தாசனின் வாழ்க்கை தெளிவற்றது. இந்திய மாநிலமான ஒடியாவில் உள்ள ஜகத்சிங்பூர் மாவட்டத்தில் உள்ள சித்திகேத்திரங்களில் ஒன்றான கனகபுரா என்று அழைக்கப்படும் கனகவதி படானாவில் பிறந்தார். இவர் பிறந்த தேதியை துல்லியமாக தீர்மானிக்க முடியாது என்றாலும், இவரை கி.பி 15 ஆம் நூற்றாண்டில் வைக்க முடியும். 

சரளா தாசனுக்கு முறையான ஆரம்பக் கல்வி இல்லை. சுய கல்வியின் மூலம் இவர் அடைந்த காரியம், பக்தி மற்றும் உத்வேகத்தின் தெய்வமான சரளாவின் கிருபையால் கூறப்பட்டது. இவரது ஆரம்ப பெயர் சித்தேசுவர பரிதா என்றாலும், பின்னர் இவர் சரளா தாசன் அல்லது ' சரளாவின் வரத்தால் ' அறியப்பட்டார். ( தாசன் என்ற தலைப்பு ஒரு குறிப்பிட்ட கடவுள் அல்லது தெய்வத்தின் அடிமை அல்லது வேலைக்காரன் என்று பொருள். சரளா தாசனுக்கு முன்னும் பின்னும் வந்த கவிஞர்களின் நீண்ட பட்டியலில் இந்த வழியில் முடிவடையும் பெயர்கள் உள்ளன. உதாரணமாக: வத்ரா தாசன், மார்க்கந்தா தாசன், சரளா தாசன், ஜெகந்நாத தாசன், பலராம தாசன், மற்றும் யசோவந்த தாசன். ) சரசுவதி தெய்வம் உதவி செய்யும் வரை ஆரம்பகால வாழ்க்கையில் கல்வியறிவற்றவர் எனக் கூறப்படும் காளிதாசன் போன்ற பிற இந்தியக் கவிஞர்களைப் போன்ற கதைகள் இவருக்கும் உண்டு. சித்தேசுவரன் ஒரு சிறுவனாக ஒரு காலத்தில் தனது தந்தையின் வயலை உழுது கொண்டும், பாடிக்கொண்டும் இருந்ததாகக் கூறுகிறது. அழகான கவிதைகளை இயற்றுவதற்கான சக்தியை இவருக்கு சரளா வழங்கினார். 

ஒடியாவின் கஜபதி மன்னரின் இராணுவத்தில் இவர் ஒரு சிப்பாயாக பணியாற்றினார் என்பதற்கு அவரது மகாபாரதத்தில் பல அறிகுறிகள் உள்ளன. 

சரளா தாசன் தனது கடைசி நேரத்தை பிலா சரளாவில் கழித்தார். ஆனால் தென்தூலியபாடாவில் கனகபுரா என்று அழைக்கப்படும் கனகவதி படனா, முனிகோஸ்வைன் என்று அழைக்கப்படும் ஒரு மத ஸ்தாபனத்துடன் பாரம்பரிய இடமாகக் குறிக்கிறது. அங்கு இவர் தனது படைப்புகளை இயற்றினார். இவரது வாழ்நாளின் இந்த காலம் இடைக்காலம் என்று அழைக்கப்பட்டது.

படைப்புகள் 
மகாபாரதம், விலங்க ராமாயணம் மற்றும் சண்டி புராணம் - சரளா தாசன் ஆகிய மூன்று புத்தகங்களுக்கும் இவர் மிகவும் பிரபலமானவர். லட்சுமி நாராயண வச்சனிகா புத்தகத்தையும் எழுதினார். ஆதி பர்வ மகாபாரதம் புரியின் கடவுள் சகந்நாதருக்கு உரையாற்றிய ஒரு நீண்ட அழைப்போடு திறக்கிறது. இதிலிருந்து சரளா தாசன் தனது மகாபாரதத்தை கபிலேஸ்வரரின் காலத்தில் எழுதத் தொடங்கினார்.

மேற்கோள்கள்

வெளி இணைப்புகள் 
Adikabi Sarala Das
About Sarala das mahabharat 

கவிஞர்கள்
15-ஆம் நூற்றாண்டு இந்தியக் கவிஞர்கள்
ஒடிசா கவிஞர்கள்
ஒரியப் பண்பாடு
இந்தியக் கவிஞர்கள்
ஒடிசா நபர்கள்
ராம்பன்

ராம்பன் (Ramban) இந்தியாவின் ஜம்மு காஷ்மீர் (ஒன்றியப் பகுதி)யில் உள்ள ராம்பன் மாவட்டத்தின் நிர்வாகத் தலைமையிட நகரமும், நகராட்சியும் ஆகும். இந்நகரம் பிர் பாஞ்சால் மலைத்தொடரில் அமைந்த ஒரு மலைவாழிடம் ஆகும். செனாப் சமவெளியில், தேசிய நெடுஞ்சாலை 1எ (இந்தியா)-இல் உள்ள ராம்பன் நகரத்தில் செனாப் ஆறு பாய்கிறது. இது கடல் மட்டத்திலிருந்து  73792 அடி உயரத்தில் உள்ளது. இது ஜம்முவிலிருந்து வடக்கே  150 கிமீ தொலைவிலும்; சிறீநகரிலிருந்து 150 கிமீ தெற்கிலும் உள்ளது.

மக்கள்தொகை பரம்பல்
7 வார்டுகளும், 729 வீடுகளும் கொண்ட ராம்பன் நகராட்சியின் 2011-ஆம் ஆண்டின் கணக்கெடுப்பின் ப்டி, மொத்த மக்கள்தொகை 3,596 ஆகும். அதில் ஆண்கள் 1873 மற்றும் பெண்கள் 1723 ஆகவுள்ளனர். சராசரி எழுத்தறிவு 82.23% ஆகும். மக்கள்தொகையில் இந்துக்கள் 56.70%, முஸ்லீம்கள் 41.46% மற்றவர்கள் 1.84% ஆகவுள்ளனர்.

இதனையும் காண்க
 ஜவகர் குகை
பனிஹால்-காசிகுண்ட் சுரங்கச்சாலை
செனானி-நஷ்ரி சுரங்கச்சாலை
 பீர் பாஞ்சால் சுரங்க இருப்புப்பாதை
 தேசிய நெடுஞ்சாலை 1எ (இந்தியா)
 ஜம்மு-பாரமுல்லா இருப்புப் பாதை

மேற்கோள்கள்

இராம்பன் மாவட்டம்
ஜம்மு காஷ்மீர் மாநிலத்திலுள்ள ஊர்களும் நகரங்களும்
தோடா

தோடா (Doda) இந்தியாவின்  ஜம்மு காஷ்மீர் (ஒன்றியப் பகுதி)யில் ஜம்மு பிரதேசத்தில் அமைந்த தோடா மாவட்டத்தின் நிர்வாகத் தலைமையிடமும், நகராட்சியும் ஆகும்.  இந்நகரம் கடல் மட்டத்திலிருந்து 1,107 மீட்டர் (3631 அடி) உயரத்தில் உள்ளது.

மக்கள் தொகை பரம்பல்
2011-ஆம் ஆண்டின் மக்கள்தொகை கணக்கெடுப்பின் படி, 13 வார்டுகளும், 4.597 வீடுகளும் கொண்ட தோடா நகராட்சியின் மொத்த மக்கள்தொகை 21,605 ஆகும். அதில் ஆண்கள் 12,506 மற்றும் பெண்கள்  9,099 ஆகவுள்ளனர். மக்கள்தொகையில் 6 வயதிற்குட்பட்ட குழந்தைகள் 2726 (12.62%) உள்ள்னர். பாலின விகிதம் 1000 ஆண்களுக்கு 728 பெண்கள் வீதம் உள்ளனர். சராசரி எழுத்தறிவு 85.10% ஆகவுள்ளது. மக்கள்தொகையில் இசுலாமியர் 66.45%, இந்துக்கள் 32.62% மற்றும் பிற சமயத்தவர்கள் 0.93% ஆகவுள்ளனர்.

தட்பவெப்பம்

மேற்கோள்கள்

ஜம்மு காஷ்மீர் மாநிலத்திலுள்ள ஊர்களும் நகரங்களும்
தோடா மாவட்டம்
உதகமண்டலம் தொடருந்து நிலையம்

உதகமண்டலம் தொடருந்து நிலையம் (Udagamandalam railway station, நிலையக் குறியீடு:UAM) என்பது தமிழ்நாட்டின், நீலகிரி மாவட்டத்தில் உள்ள புகழ்வாய்ந்த மலைப் பிரதேசமும், நகருமான ஊட்டியில் உள்ள ஒரு தொடருந்து நிலையமாகும். இந்தத் தொடருந்து நிலையம் நீலகிரி மலைத் தொடர் வண்டிப் பாதையின் ஒரு பகுதியாகும். இந்த தொடருந்து நிலையம் ஒரு உலக பாரம்பரியக் களமாகும்.

வரலாறு 
1908 ஆம் ஆண்டில்நீலகிரி மலைத் தொடர் வண்டிப் பாதை, உதகமண்டலம் வரை நீட்டிக்கப்பட்டபோது இந்த நிலையம் திறக்கப்பட்டது. பாரம்பரிய நீலகிரி மலை தொடருந்து ஆனது, நீலகிரி மலைகளின் அடிவாரத்தில் உள்ள மேட்டுப்பாளையம் நகரத்திற்குச் செல்ல கிட்டத்தட்ட இரண்டு மணிநேர பயணம் ஆகும்.

திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது. 

அமிர்த பாரத் திட்டத்தின் கீழ் சேலம் கோட்டத்தில் 15 நிலையங்கள் தேர்ந்தெடுக்கப்பட்டன, உதகமண்டலம் தொடருந்து நிலையத்தை புதுப்பிக்கும் பணிக்கு 7 கோடி  ரூபாய் ஒதுக்கப்பட்டுள்ளது.

மேற்கோள்கள்

வெளி இணைப்புகள் 
 உதகமண்டலம் தொடருந்து நிலையம் Indiarailinfo.

நீலகிரி மாவட்டத்திலுள்ள தொடருந்து நிலையங்கள்
சேலம் தொடருந்து கோட்டம்
இலமியேசியே

இலமியேசியே அல்லது லேபியேட்டே (Lamiaceae  அல்லது Labiatae ) என்பது   பூக்கும் தாவரத்தைச் சேர்ந்த ஒரு குடும்பம் ஆகும். பொதுவாக இந்க் குடும்பத்தைச் சேர்ந்த பல தாவரப் பகுதிகள் அனைத்தும் நறுமணமுள்ளவை இதில்  திருநீற்றுப்பச்சை, புதினா, ரோசுமேரி, சாக், சாவரி, மார்ஜோராம், ஆர்கனோ, ஹைசோப், வறண்ட தைம், லாவெண்டர், பெரில்லா போன்ற பரவலாகப் பயன்படுத்தப்படும் சமையல் மருத்துவ மூலிகைகள் அடங்கும். இதில் சில இனங்கள் புதர், மரம் ( தேக்கு போன்றவை) அல்லது, அரிதாக, கொடிகள் என பலவகை தாவரங்களைக் கொண்டவையாக உள்ளன இக்குடும்பத்தில் உள்ளன தாவரங்கள் பரவலாக பயிரிடப்படுகிறன. இவற்றின் நறுமண குணங்களுக்காக மட்டுமல்லாமல், சாகுபடி எளிதாகவும் இருக்கிறதால் சாகுபடி செய்யப்படுகின்றன. ஏனெனில் இவற்றில் பல தாவரங்களின் தண்டை வெட்டி நட்டாலே பற்றிக்கொள்பவையாக உள்ளன.   இவற்றின் இலைகளை உண்ணுவதற்கு வளர்க்கப்படுவதல்லாமல், சில கோலியஸ் போன்ற அலங்கார தாவரங்களாகவும் வளர்க்கப்படுகின்றன. சில இவற்றில் உள்ள விதைக்காகவும் வளர்க்கப்படுகிறன. அதாவது சால்வியா ஹிஸ்பானிகா (சியா), அல்லது அவற்றின் உண்ணக்கூடிய கிழங்குகள் விளையக்கூடியவையான பிளெக்ட்ரான்டஸ் எடுலிஸ், பிளெக்ட்ரான்டஸ் எஸ்குலெண்டஸ், சிறுகிழங்கு மற்றும் ஸ்டாச்சிஸ் அஃபினிஸ் (சீன கூனைப்பூ) போன்றவை வளர்க்கபடுகின்றன..

இந்தக் குடும்பத்தாவரங்கள் உலகம் முழுக்க பரவியுள்ளன. இந்தக் குடுபத்தில் சுமார் 236 பேரினங்கள்  உள்ளன, மேலும் இவை 6,900  முதல் 7,200  இனங்கள் கொண்டவை எனக் கூறப்பட்டுள்ளன, ஆனால் உலக சரிபார்ப்பு பட்டியல் இவற்றின் எண்ணிக்கையை 7,534 என பட்டியலிடுகிறது. சால்வியா (900), ஸ்கூட்டெல்லாரியா (360), ஸ்டாச்சிஸ் (300), பிளெக்ட்ரான்டஸ் (300), ஹைப்டிஸ் (280), டீக்ரியம் (250), வைடெக்ஸ் (250), தைமஸ் (220) மற்றும் நேபெட்டா (200) ஆகியவை மிகப் பெரிய இனங்களாகும்.  கிளெரோடென்ட்ரம் ஒரு காலத்தில் 400 க்கும் மேற்பட்ட இனங்கள் கொண்ட ஒரு இனமாக இருந்தது,  ஆனால் 2010 வாக்கில் இது சுமார் 150 ஆகக் குறைக்கபட்டது.

விளக்கம் 
இந்க் குடும்பத் தாவரங்களானது இலையுடிச் செதில்களற்ற தனி இலைகளாக உள்ளன. இவற்றில் குறுக்குமறுக்கு எதிா் இலையடுக்கம் பொதுவாகக் காணப்படுகிறது. பொதுவாக கணுவில் ஒருவட்ட அடுக்கில் மலா்களைப் பெற்ற மஞசாி காணப்படுகிறது. பூவடிச் செதில்களும், பூக்காம்புச் செதில்கள் காெண்ட இரு பாலுறுப்புகளைப் பெற்ற இருபக்கச் சமச்சீரான ஐந்தங்க கீழ்மட்ட சூற்பை மலா்கள் உள்ளன. இதன் புல்லிவட்டமானது ஐந்து இணைந்த இதழ்கள் கொண்டது.  தொடு இதழ் அல்லது அடுக்கிதழ் ஒழுங்கில் இவை உள்ளன. இவற்றின் அல்லி வட்டமானது ஐந்து இணைந்த இதழ்கள் அடுக்கிதழ் ஒழுங்கில் அமைந்துள்ளன. மகரந்தத்தாள் வட்டமானது அல்லிக்குழல் இணைந்த, சமநீளமற்ற இரு ஜோடித் தாள்கள் உள்ளன.  இவற்றுள் கீழ் ஜோடித் தாள்கள் மேல் ஜோடியை விட நீளமானவை. இதன் சூலக வட்டமானது  மேற்மட்ட சூற்பை கொண்டது.  இரு சூலக இலைகள் இணைந்து இரு அறைகளைப் பெற்றுள்ளது. இதன் கனிகள் உலா் வெடியாக் கனியாகிய கொட்டைக்கனி காணப்படுகிறது.

குறிப்புகள் 

நீலகிரி உயிர்க்கோளக் காப்பகக் குடும்பங்கள்
தாவரவியல் பெயருடையக் கட்டுரைகள்
யூசுப் அலி

யூசுப் அலி எம். ஏ (M. A. Yusuff Ali) - ( இவரது முழுப்பெயர் யூசுப் அலி முசலியம் வீட்டில் அப்துல் காதர் - கேரள பெயரிடும் மரபுகளைப் பார்க்கவும்)  என்பவர்  ஐக்கிய அரபு அமீரகத்தைச் சேர்ந்த இந்திய செல்வந்த தொழிலதிபர் ஆவார். சர்வதேச அளவில் உள்ள லூலூ பேரங்காடிகள் மற்றும் பல்கடை அங்காடிகளைக் கொண்டிருக்கும் லூலூ குழுமத்தின் தலைவர் மற்றும் நிர்வாக இயக்குநாராக உள்ளார். இந்த நிறுவனத்தின் விற்பனை அளவு ஆண்டிற்கு 7.4 அமெரிக்க பில்லியன் டாலர்கள் ஆகும். இந்த நிறுவனம் இந்தியர்களை தனது பல நாடுகள் உள்ள பிற நாடுகளில் அதிகமாகப் பயன்படுத்துகிறது.   ஃபோர்ப்ஸின் கூற்றுப்படி, இந்திய செல்வந்தர்களின் பட்டியலில் யூசுப் அலி 21 வதுஇடத்திலும் உலக அளவில்  270 வது (2018 நிலவரப்படி) நபராகவும் உள்ளார்.  இவர்  5.2 பில்லியன் டாலர் சொத்து மதிப்பு உடையவராவார். மேலும் 2018இல் ஃபோர்ப்ஸ் பத்திரிக்கையின் மத்திய கிழக்கு பிரிவு வெளியிட்ட பட்டியலின்படி அரபு நாடுகளில் தொழில் செய்யும் 100  இந்திய தொழிலதிபர்களில் முதல் இடத்தில் யூசுப் அலி இருந்தார்.

மேற்கோள்கள்

பத்மசிறீ விருது பெற்ற சமூகப்பணியாளர்கள்
பிரவாசி பாரதீய சம்மான் விருது பெற்றவர்கள்
இந்திய முஸ்லிம்கள்
1955 பிறப்புகள்
இந்திய கோடீசுவரர்கள்
சிந்த்வாரா

சிந்த்வாரா (Chhindwara) இந்தியாவின் மத்தியப் பிரதேச மாநிலத்தில் ஜபல்பூர் கோட்டத்தில் அமைந்த சிந்த்வாரா மாவட்டத்தின் நிர்வாகத் தலைமையிடமும், மாநகராட்சியும் ஆகும்.

புவியியல்
சாத்பூரா மலைத்தொடரின் பீடபூமியில் அமைந்த நகரங்களில் சிந்த்வாரா பெரிய நகரம் ஆகும். இந்நகரம் குல்பெக்ரா ஆற்றின் கரையில் உள்ளது.

மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, சிந்த்வாரா மாநகரத்தின் மொத்த மக்கள்தொகை 1,90,041 ஆகும். அதில் ஆண்கள் 97,973 மற்றும் பெண்கள் 92,973 ஆகும். ஆறு வயதிற்குட்பட்ட குழந்தைகள் 19,616 ஆகவுள்ளனர். பாலின விகிதம் 1000 ஆண்களுக்கு, 958 பெண்கள் வீதம் உள்ளது. மக்கள்தொகையில் இந்துக்கள் 83.84$, முஸ்லீம்கள் 11.87%, சமணர்கள் 1.95%, கிறித்தவர்கள் 1.10% மற்றும் பிற சமயத்தவர்கள் 1.24% ஆகவுள்ளனர்.

போக்குவரத்து

சாலை
சிந்த்வாரா நகரத்துடன் நாக்பூர், போபால் மற்றும் ஜபல்பூர் நகரங்கள் சாலை வழியாக இணைக்கப்பட்டுள்ளது. மகாராஷ்டிராவின் சோனெர் நகரத்தையும், மத்தியப் பிரதேசத்தின் நரசிங்பூர் நகரத்தை இணைக்கும் தேசிய நெடுஞ்சாலை எண் 547 சிந்த்வாரா வழியாகச் செல்கிற்து. முல்தாய் மற்றும் சியோனி நகரங்களை இணைக்கும் தேசிய நெடுஞ்சாலை எண் 347 சிந்த்வாரா நகரத்தின் வழியாகச் செல்கிறது.

தொடருந்து
 
சிந்த்வாரா தொடருந்து நிலையம், [[பிலாஸ்பூர் மாவட்டம், சத்தீஸ்கர்|பிலாஸ்பூர்-நாக்பூர் வழித்தடம்  மற்றும் ஹவுரா-நாக்பூர்-மும்பை வழித்தடங்களை இணைக்கிறது. சிந்த்வாராவிலிருந்து கீழ்கண்ட தொடருந்துகள் நாள்தோறும் இயக்கப்படுகிறது.
 
 பஞ்சவேலி விரைவு வண்டி - சிந்த்வாரா- இந்தோர் 
 பாதல்கோட் விரைவு வண்டி -  சிந்த்வாரா - போபால் - மதுரா வழியாக ச்ராய் ரோகில்லா  
 அம்லாய் பயணியர் வண்டி - சிந்த்வாரா - அம்லாய்

தட்பவெப்பம்
இந்நகரத்தின் கோடைக் கால உயர் வெப்பம்  மற்றும் குளிர்காலத்தின் குறைந்த வெப்பம்   ஆகும். ஆண்டு சராசரி மழைப் பொழிவு  1133 மில்லி மீட்டர் ஆகும்.

மேற்கோள்கள்

ஆதாரம்

வெளி இணைப்புகள் 
 Chhindwara district website 
 About-Chhindwara 

மத்தியப் பிரதேச மாநிலத்திலுள்ள ஊர்களும் நகரங்களும்
சிந்துவாடா மாவட்டம்
சம்பல் பிரதேசம்

சம்பல் பிரதேசம் அல்லது சம்பல் பள்ளத்தாக்கு (Chambal) என்பது இந்தியாவில்  யமுனை ஆறு மற்றும் சம்பல் ஆற்றின் சமவெளிகளில் பரந்துள்ள தென்கிழக்கு இராஜஸ்தான், தென்மேற்கு உத்தரப் பிரதேசம் மற்றும் வடமேற்கு மத்திய பிரதேசத்தின் புவியியல் மற்றும் பண்பாட்டைக் குறிக்கும் பிரதேசமாகும். வறண்ட நிலப்பரப்புக் கொண்ட சம்பல் பள்ளத்தாக்கு எண்ணற்ற கொள்ளைக் கூட்டத்தவர்கள் மற்றும் பிற சமூக விரோத கூறுகளைக் கொண்டுள்ளது. இப்பள்ளதாக்கின் நடமாடும் கொள்ளையர்களின் பயத்தால் இப்பகுதியில் எவ்வித தொழிற்சாலைகளும் நிறுவப்படுவதில்லை. மேலும் இவ்வனப்பகுதிகள் வெளியாட்களின் சுரண்டலிருந்து காக்கப்படுகிறது.

புவியியல் 
சம்பல் வறன்ட நிலப்பரப்புகள் விந்திய மலைத்தொடரின் நீட்சியாகும். சம்பல் பிரதேசத்தில் இராஜஸ்தான் மாநிலத்தின் கோட்டா மாவட்டம், பாரான் மாவட்டம், சவாய் மாதோபூர் மாவட்டம், கரௌலி மாவட்டம் மற்றும் தோல்பூர் மாவட்டம், உத்தர பிரதேச மாநிலத்தில் ஆக்ரா மாவட்டம், பிரோசாபாத் மாவட்டம், இட்டாவா மாவட்டம், ஔரையா மாவட்டம், ஜாலவுன் மாவட்டம் மற்றும் மத்தியப் பிரதேச மாநிலத்தின் முரைனா மாவட்டம்.‎ சியோப்பூர் மாவட்டம் மற்றும் பிண்டு மாவட்டங்களைக் கொண்டது.
 
சம்பல் பிரதேசம் 5 இலட்சம் ஹெக்டேர் பரப்பு கொண்ட குறு மணற்குன்றுகளாலான வறண்ட நிலப்பரப்புகளைக் கொண்டது. இது விந்திய மலைத்தொடரின் வடமேற்கு பீடபூமி ஆரவல்லி மலைத்தொடரின் தென்கிழக்குப் பகுதிகளைக் கொண்டது.  சம்பல் பிரதேசத்தில் சம்பல் ஆறு, காளி சிந்து ஆறு, பார்வதி ஆறு (இராஜஸ்தான்) மற்றும் பார்வதி ஆறு (மத்தியப் பிரதேசம்) பாய்கிறது.

பண்பாடு 
 

சம்பல் பிரதேசத்தின் மேற்கு பகுதியில் ஹரௌதி மொழி, இராஜஸ்தானி மொழிகள் பேசும் மீனா எனும் சமூகத்தினர் அதிகம் வாழ்கின்றனர்.
கிழக்கு சம்பல் பிரதேசத்தை ஒட்டிய புந்தேல்கண்ட் பிரதேசத்தில் புந்தேலி மொழி பேசப்படுகிறது. சம்பல் பகுதியில் மீன் பிடித்தல், காட்டு வேளாண்மை பயிரிடுதல் மற்றும் வேட்டையாடுதல் முக்கியத் தொழிலாகும்.   சம்பல் பள்ளத்தாக்கு எண்ணற்ற கொள்ளைக் கூட்டத்தவர்கள் மற்றும் பிற சமூக விரோத கூறுகளைக் கொண்டுள்ளது.  

சம்பல் பிரதேசத்தின் நான்கில் ஒரு பங்கினர் மீனா மக்கள் எனும் பட்டியல் மக்களே. சஹாரிய மக்கள் பெரும்பான்மையாக வாழ்கின்றனர். இப்பகுதியில் வாழும் இராஜபுத்திரர் மற்றும் குஜ்ஜ்ர் இன நிலக்கிழார்கள் தங்களை பாதுகாத்துக் கொள்ளவும், கொள்ளைக் கூட்டத்தினரை அடக்கவும் ஆயுதமேந்திய தனிப்படைகள் வைத்துள்ளனர். இதனால் நிசாதர்கள் மற்றும் குர்மி எனும் ஏழை மக்களில் ஒரு பகுதியினர் கொள்ளைக் கூட்டத்தவர்களாக மாற நேரிட்டது. இப்பகுதியின் புகழ் பெற்ற கொள்ளைக் கூட்டத் தலவைர்களில் பூலான் தேவி மற்றும் மான் சிங் ஆவர். 

தற்போது சம்பல் பிரதேசத்தில் அரசியல் செல்வாக்கை பெறுவதற்கு ராஜபுத்திரர், மீனா மக்கள், குஜ்ஜர்கள், குர்மிகள், தலித்துகள் மற்றும் பிராமணர்கள் தங்களுக்கு என தனிப்படைகளை வைத்து பராமரிக்கின்றனர். ஒரு சமூகத்தின் தனிப்படையினர் பிற சமூகத்தினரின் ஆதிக்கத்தை அழிப்பதற்கு அவர்களது சொத்துக்களை கொள்ளையடிப்பது வழக்கமாகக் கொண்டுள்ளனர்.

இதனையும் காண்க
 புந்தேல்கண்ட்
 மீனா மக்கள்
 பூலான் தேவி
 சம்பல் மாவட்டம்

மேற்கோள்கள்

ராஜஸ்தான் புவியியல் 
உத்தரப் பிரதேசப் புவியியல்
மத்தியப் பிரதேசப் புவியியல்
மீனா மக்கள்

மீனா மக்கள் (Meena) வட இந்தியாவின் சம்பல் பிரதேசத்தில் வாழும் ஒடுக்கப்பட்ட மக்கள் ஆவார்.

வரலாறு
முன்னர் இராஜஸ்தான் மாநிலத்தின் சம்பல் பிரதேசத்தை ஆண்ட மீனா மக்களை, இராசபுத்திரர்கள் வென்றனர். மீனா மக்களிடமிருந்து பூந்தி இராச்சியத்தை 1342-இல் இராஜபுத்திர இராவ் தேவா என்பவர் கைப்பற்றினர். பின்னர் மீனா மக்கள் ஆண்ட ஜாலவர், கரௌலி மற்றும் ஜலோர் பகுதிகளை இராஜபுத்திரர்கள் வலுக்கட்டாயமாக பறித்தனர்.

பிரித்தானிய இந்தியாவின் ஆட்சியாளர்களின் ஆவணங்களில் மீனா மக்களை கொடூரமானவர்கள்,  குற்ற வரலாறு கொண்டவர்கள் மற்றும் சமூக விரோத இனக்குழுவினர் எனக்குறித்துள்ளது.எனவே பிரித்தானிய அரசினர் மீனா மக்களை குற்றப் பரம்பரைச் சட்டத்தில் கொண்டு வந்து கண்காணித்தனர்.

பிரித்தானிய ஆட்சியில் மீனா மக்கள்
 

பிரித்தானியர்கள் நிர்வாக வசதிக்காக பல்வேறு இன மக்களை வகைப்படுத்தி பிரித்து வைத்தனர்.  அதில் குற்றம் செய்வதைக் குலத்தொழிலாக கொண்டுள்ள இன மக்களை 1871-இல் சீர்மரபினர் பட்டியலில் சேர்த்தும், குற்றப் பரம்பரைச் சட்டத்தில் வைத்தும் கண்காணித்தனர். 1952-இல் குற்றப் பரம்பரைச் சட்டம் நீக்கப்பட்டதால், மீனா மக்களின் வாழ்க்கைத் தரம் சிறிதளவு உயர்ந்தது.

அண்மைய வரலாறு
இராஜஸ்தான் மாநிலத்தில் மீனா இன மக்களை இந்து பட்டியல் வகுப்பில் வைத்துள்ளனர். ஆனால் மத்தியப் பிரதேசத்தின் விதிஷா மாவட்டத்தின் சிரோஞ்ச் வருவாய் வட்டத்தில் வாழும் மீனா இன மக்களை மட்டும் இந்து பட்டியல் வகுப்பில் சேர்த்துள்ளனர். பிற மாவட்டங்களில் வாழும் மீனா மக்களை இதர பிற்படுத்தப்பட்ட வகுப்பினர் (OBC) பட்டியலில் சேர்த்துள்ளனர்.இதர பிற்படுத்தப்பட்ட வகுப்பில் சேர்க்கப்பட்ட மீனா மக்களை பட்டியல் வகுப்பில் சேர்க்க இந்திய அரசு பரிசீலித்து வருகிறது. 

உத்தரப் பிரதேசத்தில் வாழும் மீனா மக்கள் பட்டியல் வகுப்பில் சேர்க்கப்பட்டுள்ளனர்.

இராஜஸ்தானில் குஜ்ஜர் இன மக்களை பட்டியல் வகுப்பில் சேர்க்கக் கோரி போராடி வருகின்றனர். குஜ்ஜர்களை தலித் பட்டியலில் சேர்த்தால் தங்களுக்கு பெரும் பாதிப்பு ஏற்படும் என  மீனா மக்கள் எதிர்ப்பு தெரிவிக்கின்றனர்.

இதனையும் காண்க
 இந்தியாவின் பட்டியலிடப்பட்ட பழங்குடிகள்
சம்பல் பிரதேசம்

மேற்கோள்கள்

மேலும் படிக்க

இந்திய இனக்குழுக்கள்
இந்தியப் பழங்குடிகள்
தேனாண்டாள் படங்கள்

ஸ்ரீ தேனாண்டாள் பிலிம்ஸ் அல்லது தேனாண்டாள் படங்கள் () (TSL) என்பது தமிழ்நாட்டின் சென்னையில் இயங்கிவரும் திரைப்படத் தயாரிப்பு நிறுவனமாகும். இந்நிறுவனத்தை இயக்குநர் ராம நாராயணன் நிறுவினார். தற்போது தேனாண்டாள் முரளி இதை நிர்வகித்து வருகிறார்

வரலாறு 
ராம நாராயணன் 1976 ஆம் ஆண்டில் ஸ்ரீ தேனாண்டாள் பிலிம்ஸ் சென்னையில் அமைத்தார், மேலும் இந்நிறுவனம் இந்தியா முழுவதும் 750 க்கும் மேற்பட்ட படங்களை விநியோகித்து வருகிறது.

1990 களின் பிற்பகுதியிலும் 2000 களின் முற்பகுதியிலும், ஸ்ரீ தேனாண்டாள் படங்கள் ராம நாராயணன் இயக்கிய தொடர்ச்சியான பக்தி படங்களைத் தயாரித்து விநியோகித்தது. குறிப்பாக பெண் கடவுள்களின் பெயர்களை கொண்ட படங்களை தயாரித்து வெளியிட்டு வந்தது. பாளையத்து அம்மன் (2000), நாகேஸ்வரி (2001), கோட்டை மாரியம்மன் (2001) மற்றும் அன்னை காளிகாம்பாள் (2003) ஆகியவை மிக குறிப்படத்தக்க படங்கள் ஆகும்.

தயாரிப்பு 
 நாகம்
 வீரன் வேலுத்தம்பி
 சகாதேவன் மகாதேவன்
 தங்கமணி ரங்கமணி
 ஆடி வெள்ளி
 மனைவி ஒரு மாணிக்கம்
 துர்கா
 செந்தூர தேவி
 வா மகளே வா
 வாங்க பார்ட்னர் வாங்க
 திரும்பிப்பார்
 மனைவிக்கு மரியாதை (திரைப்படம்)
 மாயா
 திருப்பதி ஏழுமலை வெங்கடேசா
 கந்தா கடம்பா கதிர்வேலா
 பாளையத்து அம்மன்
 குபேரன்
 நாகேஸ்வரி
 விஸ்வநாதன் ராமமூர்த்தி
 கோட்டை மாரியம்மன்
 அன்னை காளிகாம்பாள்
 மண்ணின் மைந்தன்
 குட்டி பிசாசு
 கல்பனா (கன்னடம்)
 கண்ணா லட்டு தின்ன ஆசையா
 ஆர்யா சூர்யா
 ஆறாது சினம்
 தில்லுக்கு துட்டு
 மணல் கயிறு 2
 பொதுவாக எம்மனசு தங்கம்
 மெர்சல

படங்கள் விநியோகம் 
தேனாண்டாள் படங்கள் நிறுவனம் தமிழகம் முழுவதும் விநியோகித்த படங்களின் பட்டியல்கள். 
 எங்கள் குரல்
 அருந்ததி (2009 திரைப்படம்)
 மதுரை சம்பவம் (திரைப்படம்)

மேற்கோள்கள் 

1979 நிறுவனங்கள்
தமிழ்நாட்டின் திரைப்படத் தயாரிப்பு நிறுவனங்கள்
சென்னையில் உள்ள திரைப்படத் தயாரிப்பு நிறுவனங்கள்
தமிழ்த் திரைப்படத் தயாரிப்பு நிறுவனங்கள்
இந்தியத் திரைப்படவிநியோகஸ்தர்கள்
மனைவிக்கு மரியாதை (திரைப்படம்)

மனைவிக்கு மரியாதை (திரைப்படம்) (Manaivikku Mariyadhai)  வி.சி.குகநாதன் இயக்கி ராமசாமி தயாரித்த 1999 ஆம் ஆண்டு அக்டோபர் மாதம் முதல் தேதியன்று வெளியான தமிழ் மொழி திரைப்படம் ஆகும்.  படத்தில் பாண்டியராஜன், குஷ்பு, மணிவண்ணன் ஆகியோர் நடிப்பில் சிற்பி இசையில் இந்த படம் அக்டோபர் 1999 இல் வெளிவந்தது.

நடிகர்கள் 
 பாண்டியராஜன் 
 குஷ்பூ 
 மணிவண்ணன் 
 வடிவேலு-  ராஜப்பா
 ரஞ்சித் 
 எஸ்.என்.லட்சுமி 
 கோவை சரளா

ஒலிப்பதிவு 
சிற்பி இசையமைப்பில் ஆறு பாடல்கள்

மேற்கோள்கள்

வெளி இணைப்புகள் 

இந்தியத் தமிழ்த் திரைப்படங்கள்
1999 தமிழ்த் திரைப்படங்கள்
சிற்பி இசையமைத்த திரைப்படங்கள்
பாண்டியராஜன் நடித்த தமிழ்த் திரைப்படங்கள்
குஷ்பூ நடித்த திரைப்படங்கள்
மணிவண்ணன் நடித்த திரைப்படங்கள்
வடிவேலு நடித்த திரைப்படங்கள்
கோவை சரளா நடித்த திரைப்படங்கள்
யோகேந்திர சிங்

யோகேந்திர சிங் (Yogendra Singh) இவர் ஓர் இந்திய சமூகவியலாளர் ஆவார்.  இந்தியாவின் புது தில்லி, ஜவகர்லால் நேரு பல்கலைக்கழகத்தின் சமூக அமைப்புகளின் ஆய்வு மையத்தின் நிறுவனர்களில் ஒருவரான இவர், அங்கு சமூகவியலின் பேராசிரியராகவும், மற்றும் 1971 முதல் பேராசிரியராகவும் இருக்கிறார்.   அதற்கு முன்னர், இவர் அமெரிக்காவின் இசுட்டான்போர்ட் பல்கலைக்கழகத்திற்கு 1967-68ல் ஒரு ஃபுல்பிரைட் உதவித்தொகையில் சென்றார். ஜோத்பூர் பல்கலைக்கழகத்தின் சமூகவியல் துறை பேராசிரியராகவும் தலைவராகவும் இருந்தார்.  

லக்னோ பல்கலைக்கழகத்தின் பிங்க் மற்றும் ரெட் கடையின் முன்னாள் மாணவர்.  இவர் இந்திய சமூகவியல் சங்கத்தின் தலைவராக இருந்துள்ளார்.   2007 ஆம் ஆண்டில் 'இந்திய சமூகவியல் சமூக வாழ்க்கை நேர சாதனை விருதை' பெற்றுள்ளார்.  இதைத்தவிர மத்தியப் பிரதேச அரசின் சிறந்த சமூக விஞ்ஞானி விருதையும் பெற்றுள்ளார்.

நூலியல் 
 Modernization of Indian tradition: a systemic study of social change, by Yogendra Singh. Thomson Press (India), Publication Division, 1973.
 Traditions of non-violence,  T K K Narayanan Unnithan and  Yogendra Singh. Arnold-Heinemann India, 1973.
 Essays on modernization in India, by Yogendra Singh. Manohar, 1978.
 Indian Sociology: Social Conditioning and Emerging Concerns, Part 1, by Yogendra Singh. Vistaar Publications, 1986. .
 Social Change in India: Crisis and Resilience, by Yogendra Singh. Har-Anand Publications, 1993. .
 Social stratification and change in India, by Yogendra Singh. 2n revised edition. Manohar, 1997. .
 Culture change in India: identity and globalization, by Yogendra Singh. Rawat Publications, 2000.
 Ideology and theory in Indian sociology, by Yogendra Singh. Rawat Publications, 2004. .
 Theory and ideology in Indian sociology: essays in honour of Professor Yogendra Singh, ed. Narendra Kumar Singhi. Rawat Publications, 1996.
 Science and Modern India: An Institutional History, C. 1784-1947. Yogendra Singh and  D. P. Chattopadhyaya. Pearson Education India, 2011. .

மேற்கோள்கள்

வெளி இணைப்புகள் 
  Centre for the Study of Social Systems, website

வாழும் நபர்கள்
இந்திய சமூகவியலாளர்கள்
கிறிசுடாப் வால்ட்சு

கிறிசுடாப் வால்ட்சு () (; பிறப்பு 4 அக்டோபர் 1956) ஒரு செருமன்-ஆத்திரீய திரைப்பட நடிகர் மற்றும் இயக்குநர் ஆவார். 2009 ஆம் ஆண்டிலிருந்து ஐக்கிய அமெரிக்காவில் ஹாலிவுட்டில் நடித்து வருகிறார்.

2009 இல் வெளிவந்த குவெண்டின் டேரண்டினோவின் இன்குளோரியசு பாசுடர்ட்சு திரைப்படத்தில் நடித்தற்காக பெரிதும் புகழ் பெற்றார். மேலும் டேரண்டினோவுடன் சாங்கோ அன்செயின்டு திரைப்படத்தில் மீண்டும் நடித்தார். இவ்விரண்டு திரைப்படத்தில் நடித்ததற்காக இரண்டு ஆசுக்கர் விருதுகள், பாஃப்தா விருதுகள் மற்றும் கோல்டன் குளோப் விருதுகளினையும் பெற்றார்.

சேம்சு பாண்டின் எதிரியாக ஸ்பெக்டர் (2015) மற்றும் நோ டைம் டு டை (2020) திரைப்படங்களில் நடித்துள்ளார்.

நடித்தவை

திரைப்படம்

தொலைக்காட்சி

மேற்கோள்கள்

வெளியிணைப்புகள்

 
 Christoph Waltz interviews on Charlie Rose
Christoph Waltz at the German Dubbing Card Index

1956 பிறப்புகள்
வாழும் நபர்கள்
பிரித்தானிய அகாடமி திரைப்பட விருதுகள் வென்றவர்கள்
சிறந்த துணை நடிகருக்கான அகாதமி விருதை வென்றவர்கள்
சிறந்த துணை நடிகருக்கான பாப்தா விருதை வென்றவர்கள்
கங்காவதி, கர்நாடகா

கங்காவதி (Gangavathi)  இந்தியாவின் கர்நாடகா மாநிலத்தில் கொப்பள் மாவட்டத்தில் அமைந்த நகராட்சியுன்ட கூடிய நகரம் ஆகும். கங்காவதி வருவாய் வட்டதின் நிர்வாகத் தலைமையிடமான கங்காவதி நகரம் உள்ளது. இந்நகரத்தில் அரிசி ஆலைகள் அதிகமாக உள்ளதால், இதனை கர்நாடகத்தின் அரிசிக் கிண்ண நகரம் என அழைப்பர. கடல் மட்டத்திலிருந்து 406 மீட்டர் உயரத்தில் அமைந்த கங்காவதி நகரத்தின் அருகே துங்கபத்திரை நீர்த்தேக்கம் உள்ளது.

பொருளாதாரம்
கொப்பள் மாவட்டத்தில் நெல் வேளாண்மை அதிக அளவில் உள்ளதால், கங்காவதி நகரத்தில் அரிசி அறவை ஆலைகள் மிகுந்துள்ளது. மேலும் இங்கு கரும்பு அதிகம் விளைகிறது.

மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, கங்காவதி நகரத்தின் மொத்த மக்கள்தொகை 105,529 ஆகும். அதில் ஆண்கள 52,689 மற்றும் பெண்கள் 52,840 உள்ளனர். ஆறு வயதிற்குட்பட்ட குழந்தைகள் 13,801 ஆகவுள்ளனர். பாலின விகிதம் 1000 ஆண்களுக்கு, 1003 பெண்கள் வீதம் உள்ளது. சராசரி எழுத்தறிவு 75.43% ஆகவுள்ளது. மக்கள்தொகையில் இந்துக்கள் 65.35%, முஸ்லீம்கள் 32.13%, சமணர்கள் 0.66%, கிறித்தவர்கள் 1.30% மற்றும் பிற சமயத்தவர்கள் 0.56% ஆகவுள்ளனர்.

அருகமைந்த சுற்றுலாத் தலங்கள்
 ஹம்பி  - 14 கிமீ [

மேற்கோள்கள்

வெளி இணைப்புகள்
 "Gangavati City Municipal Council", Government of Karnataka
 "Gangavati City Municipal Council" , Government of Karnataka
"MR FASHIONS GANGAVATHI ", Cloths Shop

கருநாடக மாநிலத்திலுள்ள ஊர்களும் நகரங்களும்
கொப்பள் மாவட்டம்
இராமநாதபுரம் தொடருந்து நிலையம்

இராமநாதபுரம் தொடருந்து நிலையம் (Ramanathapuram railway station, நிலையக் குறியீடு:RMD) இந்தியாவின், தமிழ்நாட்டின், இராமநாதபுரம் நகரில் அமைந்துள்ள ஒரு தொடருந்து நிலையமாகும். இது தென்னக இரயில்வே மண்டலத்தின், மதுரை கோட்டத்தின் கீழ் செயல்படுகிறது. மேலும் இந்த நகரத்தை மாநிலத்தின் பல்வேறு பகுதிகளுக்கும், நாட்டின் பிற பகுதிகளுக்கும் இணைக்கிறது.

இருப்பிடம் 
இந்த தொடருந்து நிலையமானது இராமநாதபுரத்தில் ரயில்வே சாலையில், MSK நகர் மற்றும் பசும்பொன் நகரில் அமைந்துள்ளது. இங்கிருந்து 120 கிலோமீட்டர் (75 மைல்) தொலைவில் அமைந்துள்ள மதுரை பன்னாட்டு வானூர்தி நிலையம் அருகிலுள்ள வானூர்தி நிலையம் ஆகும்..

வழித்தடம் 
இந்த நிலையம் சென்னையை, வாரணாசி, புவனேஸ்வர், மதுரை, மானாமதுரை, மயிலாடுதுறை, தஞ்சாவூர், திருச்சிராப்பள்ளி, கோயம்புத்தூர், இராமேசுவரம் போன்ற இடங்களுடன் இணைக்கும் முக்கிய பாதையின் மைய புள்ளியாகும்.

 மானாமதுரை முதல் இராமேசுவரம் வரை ஒற்றை அகலபாதை.

திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது. 

அமிர்த பாரத் திட்டத்தின் கீழ் மதுரை கோட்டத்தில் 15 நிலையங்கள் தேர்ந்தெடுக்கப்பட்டன, இராமநாதபுரம் தொடருந்து நிலையத்தை புதுப்பிக்கும் பணிக்கு 12 கோடி  ரூபாய் ஒதுக்கப்பட்டுள்ளது.

மேற்கோள்கள்

வெளியிணைப்புகள் 
 இராமநாதபுரம் தொடருந்து நிலையம் Indiarailinfo.

இராமநாதபுரம் மாவட்டத்திலுள்ள தொடருந்து நிலையங்கள்
மதுரை தொடருந்து கோட்டம்
டோங்

டோங் (Tonk) இந்தியாவின் இராஜஸ்தான் மாநிலத்தின் டோங்கு மாவடத்தின் நிர்வாகத் தலைமையிட நகரம் மற்றும் நகராட்சி ஆகும். இந்நகரம் மாநிலத் தலைநகரான ஜெய்ப்பூருக்கு தெற்கே 95 கிமீ தொலைவில், பனஸ் ஆற்றின் வலது கரையில் உள்ளது.

மேலும் இந்நகரம் பிரித்தானிய இந்தியாவின் ஆட்சியில்  டோங் சுதேச சமஸ்தானத்தின் தலைநகரமாக 1817 முதல் 1947 முடிய விளங்கியது.

மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, டோங் நகரத்தின் மொத்த மக்கள்தொகை 1,65,294 ஆகும். அதில் ஆண்கள் 84,806  மற்றும் பெண்கள் 80,488  உள்ளனர்.  ஆறு வயதிற்குட்பட்ட குழந்தைகள் 23,852 ஆகவுள்ளனர். பாலின விகிதம் 1000 ஆண்களுக்கு, 949 பெண்கள் வீதம் உள்ளது. சராசரி எழுத்தறிவு  68.62%	ஆகவுள்ளது. மக்கள்தொகையில் இந்துக்கள் 50.31%, முஸ்லீம்கள் 47.18%, சமணர்கள் 2.34% மற்றும் பிற சமயத்தவர்கள்  0.17% ஆகவுள்ளனர்.

மேற்கோள்கள்

வெளி இணைப்புகள்

Genealogy of the ruling chiefs of Tonk

இராஜஸ்தான் மாநிலத்திலுள்ள ஊர்களும் நகரங்களும்
டோங்கு மாவட்டம்
யூசுப் ஹமீத்

யூசுப் குவாஜா ஹமீட் - Yusuf Hamied (பிறப்பு: ஜூலை 25, 1936) ஒரு போலாந்தில் பிறந்த இந்திய விஞ்ஞானி மற்றும் கோடீஸ்வர தொழிலதிபர், சிப்லாவின் தலைவர், அவரது தந்தை குவாஜா அப்துல் ஹமீத் 1935 இல்  சிப்லா மருந்து தயாரிப்பு நிறுவனத்தினை நிருவினார். அவர் இந்திய தேசிய அறிவியல் அகாடமியின் தலைவராக தேர்ந்தெடுக்கப்பட்டவரும் ஆவார்.,

விருதுகள்
இந்திய அரசால் 2005 ஆம் ஆண்டு  இந்தியாவின் மூன்றாவது மிக உயர்ந்த சிவில் விருதான பத்ம பூஷண் விருது அவருக்கு வழங்கப்பட்டது.

மேற்சான்றுகள்

1936 பிறப்புகள்
 இந்திய நிறுவனங்கள்
இந்திய முஸ்லிம்கள்
இந்தியத் தொழிலதிபர்கள்
பத்ம பூசண் விருது பெற்றவர்கள்
இந்திய கோடீசுவரர்கள்
ராஜ்குமார் சேதுபதி

ராஜ்குமார் சேதுபதி (Rajkumar Sethupathi) ஒரு  தென்னிந்திய நடிகராவார். பெரும்பாலும் தென்னிந்திய மொழிப் படங்களில் நடிக்கிறார். சுமார் 50 மலையாள படங்களில் நடித்துள்ளார். எம்.பாஸ்கர் இயக்கிய சூலம் என்ற தமிழ்த் திரைப்படத்தின் மூலம் தனது திரைப்பட வாழ்க்கையைத் தொடங்கினார். 1981 ஆம் ஆண்டு மலையாளத் திரைப்படமான த்ரிஷ்ணா வில் மம்முட்டியுடன் நடித்தார். 1982 ஆம் ஆண்டில் பி.வேணு இயக்கிய ராஜா என்ற  மலையாளத் திரைப்படத்தில் முன்னணி நடிகராக நடித்தார்.

பின்னணி 
ராஜ்குமார் சென்னையில் உயர்ந்த குடும்பத்தில் பிறந்தவர். இவர் திரைப்படத் தாயரிப்பாளரான சண்முக ராஜேஸ்வர சேதுபதி மற்றும் லீலா ராணி தம்பதியருக்கு மகனாக பிறந்தார். தமிழ் நடிகை லதா இவரது மூத்த சகோதரியாவார். தென்னிந்திய திரைப்பட கூடத்தில் இரண்டு ஆண்டுகள் நடிப்பு சார்ந்த படிப்புகளை முடித்துள்ளார். 1988ல் நடிகை ஸ்ரீபிரியாவை மணந்தார்.இந்த தம்பதிகளுக்கு  மகள் சினேகா மற்றும் மகன் நாகார்ஜுன் என்ற இரண்டு குழந்தைகள் உள்ளனர். 2013 ல் வெளியான மாலினி 22 பாளையங்கோட்டை என்ற திரைப்படத்தை தயாரித்தார். இந்த திரைப்படத்தை  இவரது மனைவி ஸ்ரீபிரியா இயக்கினார்.

மலையாளத் திரைப்படங்கள்

தமிழ்த் திரைப்படங்கள்

தெலுங்குத் திரைப்படங்கள்

தயாரித்த படங்கள்

மேற்கோள்கள்

புற இணைப்புகள் 

Rajkumar at MSI

சென்னை நடிகர்கள்
தமிழ்த் திரைப்படத் தயாரிப்பாளர்கள்
மலையாளத் திரைப்பட நடிகர்கள்
மேக்னசைட் சந்திப்பு தொடருந்து நிலையம்

மேக்னசைட் சந்திப்பு தொடருந்து நிலையம் (Magnesite Junction railway station, நிலையக் குறியீடு:MGSJ) தமிழ்நாட்டின், சேலம் மாவட்டத்தில் பயணிகள் அல்லாத ஒரு சந்திப்பு தொடருந்து நிலையமாகும். இது தென்னக இரயில்வேயின், சேலம் தொடருந்து கோட்டத்தின் கீழ் செயல்படுகிறது.

வழித்தடம் 

இந்த சந்திப்பு நிலையத்திலிருந்து தெற்கே சேலம் சந்திப்பும், வடக்கே ஜோலார்பேட்டை சந்திக்கும், வடமேற்கில் ஓமலூர் சந்திப்பும் உள்ளது.

அருகிலுள்ள குறிப்பிடத்தக்க இடங்கள் 

 இந்திய உருக்கு ஆணையம்

மேற்கோள்கள்

வெளியிணைப்புகள் 

 மேக்னசைட் சந்திப்பு தொடருந்து நிலையம் Indiarailinfo.

சேலம் தொடருந்து கோட்டம்
சேலம் மாவட்டத்திலுள்ள தொடருந்து நிலையங்கள்
தமிழகத் தொடருந்து சந்திப்புகள்
பாவா முஹையுத்தீன்

முஹம்மத் ரஹீம் பாவா முஹையுத்தீன்(பிற்பபு: மே 17, 1917; இறப்பு: டிசம்பர் 8, 1986) அவர்கள் இலங்கையச் சேர்ந்த இஸ்லாமிய தமிழ் அறிஞரும், சூபி மெய்ஞானியும் ஆவார்.இவர்கள் அமெரிக்காவின் பிலடெல்பியா நகரிற்கு முதலில் அக்டோபர் 11, 1971 வந்தார். பிலடெல்பியாவில் பாவா முஹைய்யத்தீன் கற்கையை ஸ்தாபித்தார்.பிலடெல்பியாவில் அவர்களது மாணவர்கள் ஏறத்தாள 1000 பேர் உள்ளனர். பாவா முஹைய்யத்தீன் கற்கை நிலையங்கள் ஐக்கிய அமெரிக்கா, கனடா மட்டுமின்றி அவுஸ்ரேலியா மற்றும் ஐக்கிய இராச்சியம் ஆகிய நாடுகளிலும் பரந்து காணப்படுகின்றன.அவர்கள் அமெரிக்காவுக்கு வருவதற்கு முன்னர் அவர்களது மாணவர்கள் இலங்கையின் கொழும்பு மற்றும் யாழ்ப்பாணம் ஆகிய நகரங்களில் இருந்துள்ளனர்.ஐக்கிய அமெரிக்காவில் அடக்கம் செய்யப்பட்டுள்ள சில முஸ்லிம் ஆத்மஞானிகளில் ஒருவராக அறியப்படுகின்றார்.

மேற்கோள்கள்

இலங்கை முசுலிம்கள்
1986 இறப்புகள்
கிரீடிக்

கிரிடிக் (Giridih) இந்தியாவின் ஜார்கண்ட் மாநிலத்தின் கிரிடிக் மாவட்டத்தின் நிர்வாகத் தலைமையிட நகரமும், நகராட்சியும் ஆகும். 1972-க்கு முன்னர் இம்மாவட்டப் பகுதிகள் ஹசாரிபாக் மாவட்டத்தில் இருந்தது. கிரி எனும் இந்தி மொழி சொல்லுக்கு மலை என்றும், உள்ளூர் மொழியில்  டிக் என்பதற்கு நிலம் என்றும் பொருள். கிரிடிக் நகரம் மலைகளால் சூழப்பட்ட நிலப்பகுதியாக இருப்பதால் இதற்கு கிரிடிக் எனப்பெயராயிற்று. 

இந்தியப் புள்ளியியல் கழகத்தின் ஒரு கிளை கிரிடிக் நகரத்தில் உள்ளது. மேலும் இந்நகரத்தில் தேசிய மாதிரி சர்வே அமைப்பின் கிளையும் உள்ளது.

மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி,  கிரிடிக் நகரத்தின் மொத்த மக்கள்தொகை 1,14,533	ஆகும். அதில் ஆண்கள் 59,966 மற்றும் பெண்கள்  54,567 உள்ளனர்.  ஆறு வயதிற்குட்பட்ட குழந்தைகள் 15,783 ஆகவுள்ளனர். பாலின விகிதம் 1000 ஆண்களுக்கு, 910 பெண்கள் வீதம் உள்ளனர். சராசரி எழுத்தறிவு  84.71% ஆகவுள்ளது. மக்கள்தொகையில் இந்துக்கள் 67.66%, முஸ்லீம்கள் 30.31%, சமணர்கள் , கிறித்தவர்கள் 0.84% மற்றும் பிற சமயத்தவர்கள் 1.19%  ஆகவுள்ளனர்.

போக்குவரத்து

தொடருந்து
கிரிடிக் தொடருந்து நிலையம் ஒரு நடைமேடைக் கொண்டது.  இங்கிருந்து மதுப்பூர், கொல்கத்தா மற்றும் பாட்னா செல்வதற்கு தொடருந்துகள் உள்ளது.

சாலைகள் 
தேசிய நெடுஞ்சாலை எண் 19 (பழைய எண் 2) பெரும் தலைநெடுஞ்சாலை இந்நகரத்திற்கு வெளிப்புறம் வழியாகச் செல்கிறது. இந்நகர வெளியூர் பேருந்து நிலையத்திலிருந்து  தன்பாத், [[பொகாரோ, ஹசாரிபாக், தேவ்கர், ஆசன்சோல், கொல்கத்தா, ஹவுரா, பாட்னா, ராஞ்சி மற்றும் ஜம்சேத்பூர் போன்ற முக்கிய நகரகளுக்கு பேருந்துகள் இயக்கப்படுகிறது.

பொருளாதாரம்
கிரிடிக்கில் மைக்கா மற்றும் நிலக்கரிச் சுரங்கங்கள் அதிகம் கொண்டது. இகு மென்மையான இரும்பு தயாரிக்கப்படுகிறது. இந்தியாவின் ஏழ்மையான மாவட்டங்களில் ஒன்றாக கிரீடீஹ் மாவட்டம் 2006-இல் அறிவிக்கப்பட்டது. ஜார்கண்ட் மாநிலத்தின் பிற்படுத்தப்பட்ட பகுதிகளுக்கான நிதியினை பெறும் 21 மாவட்டங்களில் இதுவும் ஒன்றாகும்.

மேற்கோள்கள்

வெளி இணைப்புகள்
 Official website of the Giridih district
 

ஜார்க்கண்ட் மாநிலத்திலுள்ள ஊர்களும் நகரங்களும்
கிரீடீஹ் மாவட்டம்
அர்மாந்தோ இயனூச்சி

அர்மாந்தோ ஜியோவான்னி இயனூச்சி ()  (; பிறப்பு 28 நவம்பர் 1963) ஒரு சுகாட்லாந்திய நகைச்சுவையாளர், எழுத்தாளர்,  மற்றும் இயக்குநர் ஆவார்.

எச்பிஓ தொலைக்காட்சித் தொடர் வீப் இனை உருவாக்கியவர் இவரே. இத்தொடரிற்கு இரண்டு எம்மி விருதுகளை வென்றார்

மேற்கோள்கள்

வெளியிணைப்புகள் 
 Armando Iannucci on Twitter
 Profile at the பிபிசி
 Column archive at தி கார்டியன்
 
 
 
 
 
 
 Armando Iannucci Interview, New Statesman, மார்ச்சு 2010
 Armando Iannucci interview, LeftLion Magazine
 Hislop/Iannucci : Trump, Blair, Stalin and post-truth satire published by the பிரித்தானிய அருங்காட்சியகம்

1963 பிறப்புகள்
வாழும் நபர்கள்
மியார்கைரைட்டு

மியார்கைரைட்டு (Miargyrite) என்பது AgSbS2  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். வெள்ளி, ஆண்டிமனி ஆகிய தனிமங்களின் சல்பைடு உப்பே மியார்கைரைட்டு என வகைப்படுத்தப்படுகிறது. கியூபோர்கைரைட்டு கனிமத்தினுடைய இரண்டாவது வடிவம் மியார்கைரைட்டு என கருதப்படுகிறது. 1824 ஆம் ஆண்டு செருமனியின் பிரீல்பெர்க்கு மாவட்டத்தில் அசலாக இக்கனிமம் கண்டுபிடிக்கப்பட்டது. அடுத்தடுத்து வெள்ளி வெட்டி எடுக்கப்படும் இடங்கள் பலவற்றிலும் இது காணப்பட்டது. வழக்கமாக தாழ்வெப்பநிலை நீர்வெப்ப படிவுகளில் தோன்றும் மியார்கைரைட்டு கருப்பு நிறத்தில் உலோகத்தன்மை கொண்ட படிகங்களாக கிடைக்கிறது. அடர் சிவப்பு நிற உள்ளக எதிரொளிப்பை வெளிப்படுத்துகிறது. படிகத்தின் கீற்றும் சிவப்பு நிறத்தை காட்டுகிறது. 

பன்னாட்டு கனிமவியல் சங்கம் மியார்கைரைட்டு கனிமத்தை May என்ற குறியீட்டால் அடையாளப்படுத்துகிறது.

சிறிய என்ற பொருள் கொண்ட கிரேக்க மொழிச் சொல்லான் மியோன் என்பதிலிருந்தும் வெள்ளி என்ற பொருள் கொண்ட ஆர்கைரோசு என்ற சொல்லில் இருந்தும் மியார்கைரைட்டு என்ற பெயர் வருவிக்கப்பட்டுள்ளது. வெள்ளி சல்பைடுகளிலுள்ள வெள்ளியை விட இதன் வெள்ளி அளவு குறைவாகும்.

மேற்கோள்கள் 

சல்பைடு கனிமங்கள்
சல்போவுப்புக் கனிமங்கள்
ஒற்றைச்சரிவச்சுக் கனிமங்கள்
வெள்ளி கனிமங்கள்
ஆண்டிமனி கனிமங்கள்
சூரஜ்பூர்

சூரஜ்பூர் (Surajpur) இந்தியாவின் சத்தீஸ்கர் மாநிலத்தின் சூரஜ்பூர் மாவட்டத்தின் நிர்வாகத் தலைமையிடமும், நகராட்சியும் ஆகும்.  மாநிலத் தலைநகரம் இராய்ப்பூருக்கு வடக்கே 256 கிமீ தொலைவில் சூரஜ்பூர் நகரம் உள்ளது. தேசிய நெடுஞ்சாலை எண் 43 இந்நகரத்தின் வழியாகச் செல்கிறது.

மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, 15 வார்டுகளும், 4,397 வீடுகளும் கொண்ட நகரத்தின் மொத்த மக்கள்தொகை  20,189 ஆகும். அதில் ஆண்கள் 10,430 மற்றும் பெண்கள் 9,759  உள்ளனர்.  ஆறு வயதிற்குட்பட்ட குழந்தைகள் 2649 (13.12%)  ஆகவுள்ளனர். பாலின விகிதம் 1000 ஆண்களுக்கு, 867  பெண்கள் வீதம் உள்ளனர். சராசரி எழுத்தறிவு 79.89% ஆகவுள்ளது. மக்கள்தொகையில் இந்துக்கள் 82.40%, முஸ்லீம்கள் 13.73%, சமணர்கள் 1.69%, கிறித்தவர்கள் 1.49% மற்றும் பிறர் 0.69  ஆகவுள்ளனர்.

போக்குவரத்து

சாலைகள்
கட்னி-பிலாஸ்பூர்-ராய்ப்பூர், பிலாய் நகரங்களை இணைக்கும் தேசிய நெடுஞ்சாலை எண் 43 சூரஜ்பூர் நகரத்தின் வழியாகச் செல்கிறது.

வானூர்தி நிலையம்
அருகமைந்த வானூர்தி நிலையம் இராய்ப்பூரில் உள்ளது.

தொடருந்து நிலையம்
சுரஜ்பூர் நகத்திற்கு வடக்கே 6 கிமீ  தொலைவில் சூரஜ்பூர் ரோடு தொடருந்து நிலையம் உள்ளது. சூரஜ்பூர் ரோடு தொடருந்து நிலையத்திலிருந்து துர்க், ஷடோல், அம்பிகாபூர் நகரங்களுக்கு பயணியர் வண்டிகள் உள்ளது.

மேற்கோள்கள்

சத்தீஸ்கர் மாநிலத்திலுள்ள ஊர்களும் நகரங்களும்
2020 ஆங்காங்கில் கொரோனாவைரசுத் தொற்று

ஆங்காங்கில் கொரோனாவைரசுத் தொற்று (2020 coronavirus pandemic in Hong Kong) என்பது தற்போது நிகழ்ந்து கொண்டிருக்கும் கொரோனாவைரசு நோய் 2019 (COVID-19) பரவல் பற்றியதாகும். ஆங்காங்கில் கோவிட்-19 முதல் 23 சனவரி 2020 அன்று உறுதிப்படுத்தப்பட்டது. 29 ஜூலை 2022 நிலவரப்படி, ஆங்காங்கில் 1,339,793 தொற்றுகள் உறுதிப்படுத்தப்பட்டுள்ளது.

பின்னணி 
சீனாவின், ஊபேய் மாகாணத்தின் தலைநகர் ஊகானில் 2019 ஆம் ஆண்டின் இறுதியில் கண்டுபிடிக்கப்பட்டது. அங்கு வசிக்கும் சிலருக்கு, காரணம் தெரியாத நுரையீரல் அழற்சி ஏற்பட்டது. தற்போது பயன்பாட்டில் உள்ள தடுப்பு மருந்துகள், சிகிச்சைகள் யாவும் பயனளிக்கவில்லை. இவ்வகை தீநுண்மி மக்களிடையே பரவியது, அத்துடன் அதன் பரவுதல் வீதம் (நோய்த்தொற்றின் வீதம்) 2020 சனவரி நடுப்பகுதியில் அதிகரிப்பதாகத் தோன்றியது.

ஆங்காங்கில் சூன் 2019 முதல் அரசுக்கு எதிரான தொடர் போரட்டங்களால் பொருளாதாரம் சரிவுகள் சந்தித்து வந்தது. மேலும் ஊகானில் கண்டறியப்பட்ட கொரோனாவைரசு தொற்றுநோய் காரணமாக தற்போது போராட்டங்கள் நிறுத்தப்பட்டுள்ளன.

காலவரிசை

சனவரி 
சீனாவின், ஊபேய் மாகாணத்தின் தலைநகர் ஊகானில் 2019 ஆம் ஆண்டின் இறுதியில் கண்டுடறியப்பட்டதை தொடர்ந்து ஊகான் உணவு சந்தைக்கு சென்றவர்கள் ஏதாவது சுவாச அறிகுறிகள் தென்பட்டால் உடனடியாக மருத்துவரை அணுக வேண்டும் என்று 3 சனவரி 2020 அன்று ஆங்காங் அரசு அறிவித்தது.

பிப்ரவரி 
24 பிப்ரவரி 2020 நிலவரப்படி, மொத்தம் 81 பேருக்கு கொரோனாவைரசுத் தொற்று உறுதி செய்யப்பட்டுள்ளது.

மார்ச்

ஏப்ரல் 
1 ஏப்ரல் 2020 அன்று ஆங்காங் அரசு கரோக்கி ஓய்வறைகள், இரவு விடுதிகள் மற்றும் கேளிக்கை விடுதிகளை தற்காலிகமாக மூடுவதற்க்கு உத்திரவு பிறப்பித்தது.

3 ஏப்ரல் 2020 அன்று மாலை 6 மணிக்கு ஆங்காங்கில் உள்ள அனைத்து  மதுபான கடைகள் மற்றும் கிளப்புகள் 14 நாட்களுக்கு மூட உத்தரவிடப்பட்டது.

எல்லை மூடல் சர்ச்சை 
பொது மக்கள் மற்றும் மருத்துவ நிபுணர்கள் சீனாவுடனான எல்லைகளை மூட கோரிக்கை வைத்தும் கேரி லாம் ஆங்காங் அரசு சீனாவுடனான எல்லைகளை மூட மறுத்தது. ஆனால் மருத்துவ பரிசோதனைகளை அறிவித்தது குறிப்பாக ஊகானிலிருந்து வருபவர்கள் கட்டாய பரிசோதனை செய்யப்பட்டார்கள்.

பற்றாக்குறை

தடுப்பு நடவடிக்கைகள் 
பொது போக்குவரத்தை பயன்படுத்தும் அனைவரும் மற்றும் நெரிசலான இடங்களில் அறுவைசார் முகக் கவசம் அணியுமாறு ஆங்காங் அரசு பரிந்துரைத்தது.

புள்ளிவிவரம் 
பரிசோதனைக்கு பிறகு தொற்று இல்லாதவர்கள்: 6,057 (5 ஏப்ரல் 2020 வரை) பரிசோதனைக்காக மருத்துவமனையில் உள்ளவர்கள்: 132 (ஏப்ரல் 5, 2020 வரை) உறுதிப்படுத்தப்பட்டவர்கள்: 1037, தொற்றுக்கான அறிகுறி உள்ளது: 1 அறிகுறியற்ற வழக்குகள்: 193 (உறுதிப்படுத்தப்பட்ட வழக்குகளில் 18.6%)

தொற்றுநோயின் வயது மற்றும் பாலினம்

வரைபடங்கள் 
மாதந்தோறும் புதிய வழக்குகளின் எண்ணிக்கை:

மார்ச் 1 முதல் நோயாளிகளின் எண்ணிக்கை:

நோயாளிகளின் நிலைகள்:

தொற்றுகள் எங்கிருந்து:

மேற்கோள்கள் 

நாடு வாரியாக 2019–20 கொரோனாவைரசுத் தொற்று
ஆங்காங்
காரைக்குடி சந்திப்பு தொடருந்து நிலையம்

காரைக்குடி சந்திப்பு தொடருந்து நிலையம் (Karaikudi Junction railway station, நிலையக் குறியீடு:KKDI) இந்தியாவின், தமிழ்நாட்டின், சிவகங்கை மாவட்டத்தில், காரைக்குடி மாநகரில் அமைந்துள்ள ஒரு சந்திப்பு தொடருந்து நிலையமாகும். இது தென்னக இரயில்வேயின், மதுரை கோட்டத்தின் கீழ் இயங்குகிறது. இது திருச்சிராப்பள்ளி - மானாமதுரை வழித்தடத்தில் உள்ள ஒரு முக்கிய தொடருந்து சந்திப்பு நிலையமாகும்.இந்த நிலையம் காரைக்குடி புதிய பேருந்து நிலையத்திலிருந்து  2.40 கீ மீ தொலைவில் உள்ளது. மற்றும் ராஜாஜி புறநகர் பேருந்து நிலையம்  4.50 கீ மீ தொலைவில் உள்ளது

கண்ணோட்டம் 
இந்த நிலையம் 1930-களில் புதுக்கோட்டை - மானாமதுரை சந்திப்புகளுக்கு, இரயில் பாதையின் ஒரு பகுதியாக அமைக்கப்பட்டது. இது ஒரு சந்திப்பு நிலையமாக இருப்பதால், மூன்று இருப்புப் பாதைகள் நிலையத்திலிருந்து செல்கின்றது, ஒன்று திருச்சிராப்பள்ளி சந்திப்புக்கும், இரண்டாவது திருத்துறைப்பூண்டி சந்திப்புக்கும், மூன்றாவது மானாமதுரை சந்திப்புக்கும் செல்கிறது.

சேவைகள் 
காரைக்குடி தலைநகர் சென்னையுடன் நன்கு இணைக்கப்பட்டுள்ளது. திருச்சிராப்பள்ளியில் இருந்து மானாமதுரை, இராமேசுவரம் மற்றும் கன்னியாகுமரி ஆகியவற்றுக்கு செல்லும் பெரும்பாலான தொடருந்துகள் இந்த நிலையம் வழியாக செல்கின்றன, ஒவ்வொரு தொடருந்துகளும் இங்கு குறைந்தபட்சம் 5-10 நிமிடங்கள் நிறுத்தப்படும். செட்டிநாடு அதி விரைவு வண்டி பல்லவன் இங்கிருந்துதான் தனது சேவையை தொடர்கிறது. 

 மயிலாடுதுறை சந்திப்பை நோக்கி ஒற்றை அகல இருப்புப் பாதை - (வழி: பட்டுக்கோட்டை, திருவாரூர்)
 திருச்சிராப்பள்ளி சந்திப்பை நோக்கி ஒற்றை அகல இருப்புப் பாதை - (வழி: புதுக்கோட்டை)
 மானாமதுரை சந்திப்பை நோக்கி ஒற்றை அகல இருப்புப் பாதை - (வழி: சிவகங்கை)

மேற்கோள்கள்

வெளி இணைப்புகள் 
 காரைக்குடி சந்திப்பு தொடருந்து நிலையம் 

தமிழகத் தொடருந்து சந்திப்புகள்
சிவகங்கை மாவட்டத்திலுள்ள தொடருந்து நிலையங்கள்
மதுரை தொடருந்து கோட்டம்
காந்தி படித்துறை

காந்தி படித்துறை (Gandhi Ghat)  பாட்னாவில் கங்கை நதியில் உள்ள முக்கிய படித்துறைகளில் ஒன்றாகும். இதற்கு இந்திய சுதந்திர இயக்கத்தின் தலைவர் மகாத்மா காந்தியின் பெயரிடப்பட்டது. படித்துறை அதன் மாலை கங்கை ஆரத்திக்கு பிரபலமானது.  இது கங்கை நதியில் மகாத்மா காந்தியின் சாம்பலை மூழ்கடித்ததோடு தொடர்புடையது.

இடம் 
காந்தி படித்துறை கங்கைக் கரையில் அமைந்துள்ளது. இது பாட்னாவின் தேசிய தொழில்நுட்பக் கழகத்தின் பின்னால் அமைந்துள்ளது. மேலும் பாட்னா சந்திப்பு இரயில் நிலையத்திலிருந்து 5 கிலோமீட்டர் வடகிழக்கில் அமைந்துள்ளது.

கங்கை ஆரத்தி 
காந்தி படித்துறையில் கங்கை ஆரத்தி 51 விளக்குகளுடன், பூசாரிகள் குழுவால், குங்குமப்பூ உடையணிந்து செய்யப்படுத்தப்படுகிறது. ஆரத்தி ஒரு சங்கு சப்தம் மூலம் தொடங்குகிறது. மேலும் விரிவான வடிவங்களில் தூபக் குச்சிகளின் இயக்கத்துடன் தொடர்கிறது. இருண்ட வானத்திற்கு எதிராக ஒரு பிரகாசமான சாயலை உருவாக்கும் பெரிய எரியும் விளக்குகளை வட்டமாக காண்பிக்கப்படுகிறது. இந்த சடங்கு 2011ஆம் ஆண்டில் வாரணாசி மற்றும் அரித்துவாரில் நடத்தப்படும் கங்கை ஆரத்தியின் அடிப்படையில் தொடங்கப்பட்டது.

சுற்றுலா 
பீகார் மாநில சுற்றுலா மேம்பாட்டுக் கழகம் காந்தி படித்துறையிலிருந்து எம்.வி.கங்கா விகார் என்ற மிதக்கும் உணவகத்தை இயக்குகிறது. இது சன்செட் கப்பல் மற்றும் லெஷர் கப்பல் / கார்ப்பரேட் கப்பல் போன்றவற்றையும் படித்துறையிலிருந்து சுற்றுலாப் பயணிகளுக்காக இயக்குகிறது.  எம்.வி. கௌடில்யா என்ற மற்றொரு கப்பல் 2016 இல் சேர்க்கப்பட்டது. இது காந்தி படித்துறையிலிருந்து கங்கை நதியில் சுற்றுலா பயணங்களுக்கான பயணப் படகு ஆகும். இரண்டு கப்பல்களும் இயங்கும் இடத்தில் இருந்து காந்தி படித்துறையில் மிதக்கும் சிறு கப்பலை வைக்க சுற்றுலாத் துறை திட்டமிட்டுள்ளது.

காத்தாடி விழா 
மகர சங்கராந்தியை முன்னிட்டு, சபல்பூர் தயரா தீவில், ஆற்றின் குறுக்கே காத்தாடி விழாவை மாநில சுற்றுலாத் துறை ஏற்பாடு செய்கிறது. திருவிழா முதன்முதலில் 2011இல் தொடங்கியது, அதன் பின்னர் ஒவ்வொரு ஆண்டும் ஏற்பாடு செய்யப்பட்டுள்ளது.

மேலும் காண்க 
 பாட்னாவில் சுற்றுலா

குறிப்புகள் 

பீகாரின் புவியியல்
இந்தியச் சுற்றுலாத் தலங்கள்
பீலா ராஜேஷ்

பீலா ராஜேஷ் (Beela Rajesh, பிறப்பு: 15 நவம்பர் 1969) என்பவர் ஒரு பெண் மருத்துவரும், தமிழக அரசின் முன்னாள் சுகாதாரத்துறை செயலாளரும் ஆவார். இவர் இந்திய ஆட்சிப் பணியாளராகவும்(ஐஏஎஸ்) இருந்துள்ளார்.

ஆரம்பகால வாழ்க்கை 
பீலா ராஜேஷ் நவம்பர் 15, 1969 ஆம் ஆண்டு சென்னையில் உள்ள கொட்டிவாக்கத்தில் பிறந்தார். இவருடைய தந்தை எல். என். வெங்கடேசன், இவரது சொந்த ஊர் தூத்துக்குடி மாவட்டம் வாழையடி ஆகும். இவர் தமிழக காவல்துறையின் தலைமை இயக்குனராக பணியாற்றி ஓய்வு பெற்றவர். இவரது தாய் ராணி வெங்கடேசன், இவரது சொந்த ஊர் கன்னியாகுமரி மாவட்டம், நாகர்கோவில் ஆகும். இவர் சாத்தான்குளம் தொகுதியின் முன்னாள் சட்டமன்ற உறுப்பினர் ஆவார்.

திருமண வாழ்க்கை  
பின்னர் ஒடிசா மாநிலத்தைச் சேர்ந்த ராஜேஸ் தாஸ் எனும் இந்தியக் காவல் பணி அதிகாரியை காதலித்து 1992ஆம் ஆண்டு திருமணம் செய்து கொண்டார். இவர்களுக்கு பிங்கி, பிரீத்தி என இரண்டு மகள்கள் உள்ளனர்.

கல்வி 
இவர் மதராசு மருத்துவக் கல்லூரியில், மருத்துவம் பயின்றார். அதன் பிறகு, இந்திய ஆட்சிப் பணியாளராக இருந்தார். அரசுத்துறைகளில் பல்வேறு பதவிகளில் பணியாற்றியுள்ளார்.

அரசுத்துறை பொறுப்புகள் 
தமிழகத்தில் செங்கல்பட்டு துணை ஆட்சியாராக இருந்துள்ளார். மீன்வளத்துறையின் திட்ட இயக்குனராக இருந்துள்ளார். இந்திய மருத்துவம் மற்றும் ஹோமியோபதி ஆணையராக பணியாற்றியுள்ளார். இந்திய அரசு ஜவுளி அமைச்சகத்தில், கைத்தறி ஏற்றுமதி மேம்பாட்டு கவுன்சில் நிர்வாக இயக்குனராக பணியாற்றியுள்ளார். 2019 ஆம் ஆண்டு பிப்ரவரி 17 முதல் தமிழக சுகாதாரம் மற்றும் குடும்ப நலத்துறையின் செயலாளராக நியமனம் செய்யப்பட்டார். தமிழகத்தில், கொரானா தொற்று 
தொடர்பான, இவரது சுகாதாரம் சார்ந்த நடவடிக்கைகள் மக்களை கவர்ந்தது.

மேற்கோள்கள்

புற இணைப்புகள் 

வாழும் நபர்கள்
1969 பிறப்புகள்
இந்திய ஆட்சிப் பணி அலுவலர்கள்
தமிழ்நாடு அரசு அதிகாரிகள்
கோண்டுவானா (இந்தியா)

கோண்டுவானா (Gondwana) மத்திய இந்தியாவின் ஒரு புவியியல் பகுதியாகும். இப்பகுதியின் கோண்டு மக்கள் பெரும்பான்மையாக வாழ்வதால் இப்பிரதேசத்திற்கு கோண்டுவானா எனப்பெயர் ஆயிற்று.

கோண்டு மக்கள் அதிகம வாழும் மகாராட்டிரா மாநிலத்தின் கிழக்கில் உள்ள  விதர்பா, விதர்பாவுக்கு வடக்கில் உள்ள மத்தியப் பிரதேச மாநிலப் பகுதிகள், மேற்கு சத்தீசுகர் மாநிலப் பகுதிகள், வடக்கு தெலங்கானா மாநிலப் பகுதிகள், மேற்கு ஒடிசா பகுதிகள் மற்றும் தெற்கு உத்தரப் பிரதேசப் பகுதிகளைக் கொண்டது கோண்டுவானா பிரதேசம் ஆகும். தக்காணப் பீடபூமியின் வடக்கில், 600 முதல் 700 மீட்டர் உயரத்தில் அமைந்த கோண்டுவானா பிரதேசம் மலைக்குன்றுகளால் சூழ்ந்தது. 

கோண்டுவானா தட்பவெப்பம்,  வெப்பமாகவும், பாதி வறண்டதாகவும் இருக்கும். இயற்கை தாவரங்கள், வறண்ட பருவமழை காடு மற்றும் பருவமழை புதர்க் காடுகள் கொண்டது. இதன் பெரும் பகுதிகள் இன்னும் காடுகளாக உள்ளது. இப்பகுதியில் புலிகள் உள்ளிட்ட விலங்குகள் கொண்ட பல தேசியப் பூங்காக்கள் உள்ளன.

கோண்ட்வானாவில் பட்டியல் பழங்குடி இனமக்கள் ஒப்பீட்டளவில் அதிக விகிதத்தில் உள்ளனர், இதில் கோண்டு மக்களும் அடங்குவர். பட்டியல் பழங்குடியினர் பொருளாதார ரீதியாகவும், சமூக ரீதியாகவும் பின்தங்கியவர்களாக அங்கீகரிக்கப்பட்டுள்ளனர். கோண்டுவான பிரதேசத்தின் பல மாவட்டங்களில்  கோண்டு மக்கள் தொகை பெரும்பான்மையாக உள்ளது.

வரலாறு

மத்திய இந்தியாவின் கோண்டுவான பிரதேசத்தில் கோண்டு மக்கள் உள்ளிட்ட பல பழங்குடியின மக்களின் இராச்சியங்கள் ஆட்சி செய்தது.

பெரிஷ்தா எனும் பாரசீக வரலாற்று அறிஞரின் கூற்றுப்படி, 1398-ஆம் ஆண்டு முதல் கோண்டுவானா பிரதேசத்தின் முதல் மன்னராக நரசிங் ராய் ஆட்சி செய்தார்.
இவர் இறுதியாக மால்வா சுல்தான் ஹோஷங் ஷாவால் கொல்லப்பட்டார். கிமு 14 முதல் 17-ஆம் நூற்றான்டு வரை கோண்டுவானா பிரதேசத்தை கார்கா-மண்ட்லா, தேவ்கர் மற்றும்  சன்டா-சிர்பூர் இராச்சியங்கள் ஆண்டது. 1733-இல் மராத்தியப் பேரரசின் பேஷ்வாக்கள் புந்தேல்கண்ட் பிரதேசத்தை கைப்பற்றினர். 1735-இல் கோண்டுவானா பிரதேசத்த்தின் கார்க்கா-மண்ட்லா இராச்சியத்தை மராத்தியப் பேரரசின் கீழ் கொண்டு வந்தனர். 1743-இல் மராத்திய போன்சலே வம்சத்தினர் நாக்பூரில் தங்கள் இராச்சியத்தின் தலைமையிட நகரத்தை நிறுவி, 1751-இல்   தேவ்கர் மற்றும் சத்தீஸ்கர் பகுதிகளையும் கைப்பற்றினர். 19-ஆம் நூற்றான்டில் பிரித்தானிய  இந்தியாவின் ஆட்சியாளர்கள் மராத்தியர்களை வென்று  கோன்டுவானா பிரதேசத்தை கைப்பற்றினர்.

ஆதாரங்கள்
 McEldowney, Philip F. (1980) Colonial Administration and Social Developments in middle India: The Central Provinces, 1861-1921. Ph. D. Dissertation, University of Virginia.
மத்தியப் பிரதேசப் புவியியல்
சத்தீஸ்கரின் புவியியல்
தெலங்காணாவின் புவியியல்
மகாராட்டிரப் புவியியல்
ஒடிசாவின் புவியியல்
இலட்சுமி சந்த் குப்தா

இலட்சுமி சந்த் குப்தா (Laxmi Chand Gupta) என்பவர் ஓர் இந்திய மருத்துவர் ஆவார். கதிரியக்க நிபுணர், எழுத்தாளர் மற்றும்  விளையாட்டு மருத்துவத்தில் நிபுணத்துவம் பெற்றவராகவும் இவர் அறியப்பட்டார். இந்திய எல்லைப் பாதுகாப்புப் படையில் மருத்துவ இயக்குநராகப் பணிபுரிந்தார். சார்க் இலக்கிய விருது மற்றும் மருத்துவ பிரிவில் வழங்கப்படும் மிக உயர்ந்த இந்திய விருதான பிதான் சந்திரா ராய் விருது உட்பட பல்வேறு  விருதுகளை இவர் பெற்றுள்ளார். மருத்துவ அறிவியலில் குப்தாவின் சிறந்த பங்களிப்பிற்காக  இந்திய அரசின் நான்காவது உயர் குடிமகன் விருதான பத்மசிறீ பட்டம் 2010 ஆம் ஆண்டில் வழங்கப்பட்டது.

வாழ்க்கை வரலாறு 

இந்தியாவின் மிகப்பெரிய மாநிலமான மத்திய பிரதேசம் குவாலியரில் 1939 ஆம் ஆண்டு சூலை மாதம் 10 ஆம் தேதி இலட்சுமி சந்த் குப்தா பிறந்தார். 1966 ஆம் ஆண்ட்டு குவாலியரிலுள்ள யிவாயி பல்கலைக்கழகத்தின் கயாரா ராசா மருத்துவக் கல்லூரியில் மருத்துவத்தில் இளநிலை பட்டம் பெற்றார். மேலும் 1968 ஆம் ஆண்டு கதிரியக்கவியல் முதுகலை மருத்துவப் படிப்பை முடித்தார். 1972  ஆம் ஆண்டில் சமூதாயம் மற்றும் தடுப்பு மருந்துத் துறையில் பட்டம் பெற்றார். குப்தா 1966 ஆம் ஆண்டு எல்லைப் பாதுகாப்புப் படையில் சேர்ந்து மருத்துவ இயக்குநராகவும்  1997 ஆம் ஆண்டு ஓய்வு பெறும் வரை பொது ஆய்வாளராகவும் பணியாற்றினார். மேலும் ஈரானின் அகுவாசு நகரில் கதிரியக்கவியலாளராக 1975 ஆம் ஆண்டு முதல் 1980 ஆம் ஆண்டு வரை பணியாற்றினார்.

குப்தா விளையாட்டு மருத்துவத்தில் நிபுணராகவும் மற்றும் இந்திய விளையாட்டு மருத்துவ சங்கத்தின் உறுப்பினராகவும் இருந்தார். மேலும் குப்தா ஒரு சிறந்த எழுத்தாளராக நூற்றுக்கும் மேற்பட்ட மருத்துவ புத்தகங்களை எழுதி உள்ளார். 2005 ஆம் ஆண்டு முதல் மற்றும் 2009 ஆம் ஆண்டு வரையிலான காலத்தில் அதிக எண்ணிக்கையிலான மருத்துவ புத்தகங்களை எழுதியவர் என்ற உலக சாதனையை இவர் படைத்தார்.. முதலுதவி கையேடு, பொதுவான காயங்கள் மேலாண்மை, விளையாட்டு காயங்களும் ஊட்டச் சத்துகளும், அக்குபிரசரின் அதிசய விளைவுகள்,  மருத்துவ அவசரகால சிகிச்சைகளின் கையேடு ,உயர் இரத்த அழுத்தம் மற்றும் மாரடைப்புடன் வாழ்வது எப்படி போன்றவை குப்தா எழுதிய குறிப்பிடத்தக்க புத்தகங்களாக கருதப்படுகின்றன. இவர் பல மருத்துவ ஆய்வுக் கட்டுரைகளையும் வெளியிட்டுள்ளார். இந்திய மருத்துவ வர்த்தமானி மற்றும் மருத்துவ பயிற்சி இதழின் தற்போதைய ஆலோசனைக் குழுக்களில் ஓர் உறுப்பினராகவும் பணியாற்றினார்.

குப்தா 2006 ஆம் ஆண்டு மருத்துவ அறிவியல் கழகத்தின் சக உறுப்பினர் ஆவார். இந்திய அரசின் மிக உயர்ந்த விருதானபிதான் சந்திரா ராய் விருது 1988 ஆம் ஆண்டு இந்திய மருத்துவ ஆராய்ச்சி சபையின் சார்பாக குப்தாவுக்கு வழங்கப்பட்டது. மேலும் குடியரசு காவலர் பதக்கம் 1993 ஆம் ஆண்டும் மற்றும்  ஆன்மீக அறிவியல் ஆராய்ச்சி அறக்கட்டளையின் விருதையும் பெற்றார். 2002 ஆம் ஆண்டில்  இந்திய மருத்துவ சங்கத்தின் மத்திய பிரதேச மாநிலத்தின் வாழ்நாள் சாதனையாளர் விருது மற்றும் சார்க் இலக்கிய விருது போன்ற பல விருதுகளையும்  பெற்றார். 2010 ஆம் ஆண்டு சனவரி மாதம் இந்திய அரசின் உயர் குடிமகன் விருதான பத்ம பூசன் விருதுக்கு  தேர்ந்தெடுக்கப்பட்டார்.  குப்தா 2010 ஆம் ஆண்டு மே மாதம் தனது 70 வயதில் இறந்தார். A few months later, he died on 26 May 2010, at the age of 70.

குப்தாவின் தேர்ந்தெடுக்கப்பட்ட வாழ்க்கை வரலாறுகள்

மேற்கோள்கள்

1939 பிறப்புகள்
2010 இறப்புகள்
மரு. பி. சி. ராய் விருது பெற்றவர்கள்
பத்மசிறீ விருது பெற்ற மருத்துவத்துறையினர்
இந்திய மருத்துவர்கள்
80ஆவது அகாதமி விருதுகள்

80ஆவது அகாதமி விருதுகள் (80th Academy Awards) விழா, அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ் (AMPAS) ஆல் 2007 ஆம் ஆண்டு வெளிவந்த சிறந்த திரைப்படங்களை பாராட்டுவதற்கு பிப்ரவரி 24, 2008 அன்று   கோடாக் திரையரங்கில் நடத்தப்பட்டது. 24 பிரிவுகளில் அகாதமி விருதுகள் (பொதுவாக ஆசுக்கர் என்று அழைக்கப்படுகிறது) வழங்கப்பட்டது. நடிகர் யோன் சுருவாட் இவ்விழாவினை இரண்டாம் முறையாக நடத்தினார்.

நோ கண்ட்ரி பார் ஓல்ட் மென் சிறந்த திரைப்படம் விருதினை சேர்த்து நான்கு விருதுகளை வென்றது.

தேர்வு மற்றும் பரிந்துரை
சனவரி 22, 2008 அன்று பரிந்துரைகள் அறிவிக்கப்பட்டன. நோ கண்ட்ரி பார் ஓல்ட் மென் மற்றும் தேர் வில் பி பிளட் எட்டு விருதுகளுக்கான பரிந்துரைகளைப் பெற்றன.

வெற்றியாளர்கள் பிப்ரவரி 24, 2008 அன்று நிகழ்ந்த விழாவில் அறிவிக்கப்பட்டனர்.

விருதுகள்

வெற்றியாளர்கள் தடித்த எழுத்துக்களில் பட்டியலின் முதலில் இடப்படுள்ளனர். மேலும் () என்று குறியிடப்படுள்ளது.

சிறப்பு அகாதமி விருது 
 ராபர்ட் பாயில்  கலை இயக்கத்திற்காக.

பல்வேறு பரிந்துரைகள் மற்றும் வெற்றிகள்

பின்வரும் திரைப்படங்கள் பல்வேறு பரிந்துரைகளை பெற்றன:

பின்வரும் திரைப்படங்கள் பல்வேறு விருதுகளை வென்றன:

நினைவஞ்சலி
2007 ஆம் ஆண்டில் மறைந்த திரையுலகினர்ற்கு நினைவஞ்சலி செலுத்தப்பட்டது. நினைவஞ்சலி செலுத்தப்பட்டோரில் சிலர்:
 இங்மார் பேர்ஜ்மன் – இயக்குநர்
 ஹீத் லெட்ஜர் - நடிகர்

மேற்கோள்கள்

புத்தகங்கள்

வெளியிணைப்புகள்

இணையதளங்கள்
 Academy Awards Official website
 The Academy of Motion Picture Arts and Sciences Official website
 Oscar's Channel at யூடியூப் (run by the அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ்)

ஆராய்ச்சி
 2007 Academy Awards Winners and History Filmsite
 Academy Awards, USA: 2008 ஐ. எம். டி. பி இணையத்தளம்

செய்திகள்
 Oscars 2008 BBC News
 80th Academy Awards Boston.com
 Academy Awards coverage CNN
 Oscars 2008 தி கார்டியன்

பிற
 

அகாதமி விருதுகள்